Lars Vilks' drivvedskulptur «Nimis» står i naturreservatet Kullaberg i nordvestre Skåne. Kunstverket ble påbegynt i 1980 og ble omstridt fordi kunstneren ikke tok hensyn til reglene i naturreservatet og bygde uten byggetillatelse.
**Lars Endel Roger Vilks** (født 20. juni 1946 i Helsingborg i Sverige, død 3. oktober 2021 ved Markaryd) var en svensk kunstner og kunstkritiker.

Liv og virke
------------

### Bakgrunn, utdannelse

Vilks, som hadde latvisk-svenske foreldre, var selvlært som kunstner, men akademisk utdannet som kunstteoretiker med doktorgrad i kunstvitenskap ved Lunds universitet fra 1987.

### Karriere

Han var deretter midlertidig professor i kunstteori vid Kungliga Konsthögskolan i Stockholm. Han underviste ved Statens kunstakademi i Oslo fra 1988 til 1997 og var deretter, fra 1997 til 2003, professor i kunstteori ved Kunsthøgskolen i Bergen. Som kunstteoretiker ivret han særlig for det institusjonelle kunstbegrepet, først og fremst gjennom sin blogg.[]

Vilks er særlig kjent for sitt omstridte kunstverk «Nimis», en tårnliknende skulptur av drivved som han begynte på i 1980 og som han fortsatte å bygge på frem til sin død. «Nimis» ligger i naturreservatet Kullaberg ved kysten i Skåne sør i Sverige. Kunstneren erklærte området som Nimis står på som en selvstendig stat som han kalte «Ladonien». I Ladonien finnes også utendørskunstverket «Arx», en «bok» av steiner, blant annet med påførte sidenumre. «Nimis» ble solgt som kunstverk til Joseph Beuys for å omgå kravene til svenske myndigheter siden «Nimis» var ulovlig oppført. Nimis er senere solgt videre til Christo.

### Muhammed-tegninger

Utdypende artikkel: Muhammedkarikaturen i Nerikes Allehanda

Vilks fikk mye oppmerksomhet da han sommeren 2007 skulle stille ut pennetegninger av den islamske profeten Muhammed som «rondellhund», men ble refusert og i stedet fikk en av tegningene publisert i den svenske regionavisa *Nerikes Allehanda* den 19. august 2007. 

Han viste først Muhammed-tegninger på kollektivutstillingen «Oh my god!» på Vestfossen Kunstlaboratorium på Vestfossen i Buskerud. Tegningene der vakte få alvorlige reaksjoner fordi de var satt inn i en tematisk sammenheng.[] Kort tid etter stilte han også ut en enkel skisse i A4-format av profeten utformet som «rondellhund» på en utstilling med temaet «hund» i Linköping i Sverige. Rondellhunder er et svensk gatekunstfenomen som oppstod i november 2006 da fargerike hundefigurer ble plassert av anonyme amatørkunstnere i rundkjøringer, på svensk kalt *rondeller*. I sin Muhammed-tegning portretterer Vilks Muhammed, noe som bryter med billedforbudet i islam, og plasserer hodet på en hundekropp, et dyr som er urent ifølge islam og som ytterligere forsterker det blasfemiske ved bildet. Tegningen møtte derfor sterke reaksjoner og ble nektet vist på flere andre utstillinger, blant annet i Moderna Museet i Stockholm. Vilks tegnet for øvrig også en «jødepurke», et utbredt antijudaistisk motiv i kirkekunsten i middelalderen, og en «Jesus-elefant» da noen mente han ikke våget å tegne en jøde som et svin. Vilks forsøk på å vise fri og uavhengig kunst ble også forsvart av muslimske og jødiske intellektuelle i Sverige.[]

Regionavisa *Nerikes Allehanda*, som utgis i Örebro, publiserte Vilks' tegning av Muhammed som illustrasjon til en kronikk om ytringsfrihet. Dermed oppstod voldsomme reaksjoner. Den 31. august ble det arrangert demonstrasjoner mot tegningene i Pakistan, der dokker som forestilte kunstneren og Sveriges statsminister Fredrik Reinfeldt ble brent. Det ble også avholdt en demonstrasjon utenfor avislokalene i Örebro, og flere land protesterte offisielt mot den publiserte Muhammed-tegningen, deriblant Egypt, Pakistan og Iran, samt Den islamske konferanseorganisasjonen (OIC), som har 57 medlemsland. I nummer 10/2013 av Al-Qaidas nettmagasin Inspire utlovet Al-Qaidas påståtte leder i Irak, Abu Omar al-Baghdadi, en belønning på 100 000 dollar for å ta livet av kunstneren. Al-Baghdadi lovet i tillegg dusør for å ta livet av avisas sjefredaktør Ulf Johansson, og han truet svenske selskaper som IKEA, Volvo og Ericsson. Sveriges muslimske råd (SMR), en av landets største muslimske organisasjoner, tok sterk avstand fra truslene fra al-Baghdadi.[] Også andre svenske aviser trykket tegningen.

### Trusler og drapsforsøk

Den 10. august 2010, dagen etter nyheten om at syv personer var blitt pågrepet i Irland fordi de ble mistenkt for å planlegge drap på Vilks, publiserte flere svenske aviser en av hans omstridte tegninger av Muhammed. Amerikanske myndigheter knyttet den amerikanske kvinnen med tilnavnet Jihad Jane til denne saken.

Den 14. februar 2015 ble Vilks utsatt for et attentat under et debattmøte om ytringsfrihet utenfor et kulturhus i København.

Død
---

Vilks omkom i en bilulykke på E4 ved Markaryd den 3. oktober 2021 sammen med to politifolk. De var undervis i en sivil politibil da de frontkolliderte med en lastebil. Det skjedde ved at bilen kom over på andre siden av et midtskille. Politiet skulle etterforske om ulykken kunne skyldes på et dekkeksplosjon, og det ble tidlig sagt av politiet at det i utgangspunktet ikke var noe som talte for at det skulle være noe form for attentat.

Referanser
----------

1. 1 2   Sveriges befolkning 1990, oppført som Wilks, Lars Endel Roger, besøkt 4. oktober 2021[Hentet fra Wikidata]
2. ↑   Le Delarge, oppført som Lars VILKS, Delarge-ID 32262\_artiste\_VILKS\_Lars[Hentet fra Wikidata]
3. ↑   RKDartists, RKD kunstner-ID 300315, besøkt 9. oktober 2017[Hentet fra Wikidata]
4. ↑   Social Networks and Archival Context, SNAC Ark-ID w6qg02j5, besøkt 9. oktober 2017[Hentet fra Wikidata]
5. ↑   SVT Nyheter, «Konstnären Lars Vilks och två poliser döda i trafikolycka», utgitt 3. oktober 2021, besøkt 3. oktober 2021[Hentet fra Wikidata]
6. ↑   www.expressen.se[Hentet fra Wikidata]
7. ↑   verkets språk engelsk, www.trykkefrihed.dk, besøkt 14. april 2019[Hentet fra Wikidata]
8. 1 2 3 4 5 6   Tsjekkias nasjonale autoritetsdatabase, NKC-identifikator pna20221136084, besøkt 7. november 2022[Hentet fra Wikidata]
9. 1 2 3  Fjeld, Matias Grinde, Johannes (3. oktober 2021). «Lars Vilks død i kollisjon». *dagbladet.no* **(norsk)**. Besøkt 3. oktober 2021. «To politifolk og en person med politibeskyttelse omkom da bilen deres kolliderte med en lastebil på E4 i Markaryd i Sverige. Det melder svensk politi i en pressemelding.»
10. ↑   .  Manglende eller tom `|tittel=` (hjelp)
11. ↑  *Konst och konster* **(swe)**. Malmö: Wedgepress & Cheese. 1987. ISBN 9185752576.
12. ↑  "Självbiografiska uppgifter 1994:1". Konstvilks. Läst 1 december 2013.
13. ↑  «Vilks rondellhund påtent». *www.aftenposten.no*. 16. september 2007. Besøkt 3. oktober 2021.
14. ↑  «Eit liv som hund». *www.bt.no*. Bergens Tidende. 2. september 2007. Besøkt 3. oktober 2021. «FREDAG KVELD SETTE nokre hundre sinte pakistanske islamistar fyr på ei dokke som skulle førestelle den svenske statsministeren Fredrik Reinfeldt. Dei hadde malt eit svensk flagg, for høvet i gult og grønt, på dei vaiande bannera stod teksten «Ned med Sverige», «Død over Larish». | «Larish» er den svenske kunstnaren og teorietikaren Lars Vilks. Den tidlegare professoren ved Kunsthøgskolen i Bergen kallar seg sjølv ein «outsider» og har vore i hardt ver før. I fjor gav han ut boka «Hur man blir samtidskonstnär på tre dager». (---) I SOMMAR SKULLE HAN delta på ei utstilling om hundar i Kunstforeningen på heimplassen Ulvsby. Vilks, som alltid er oppteken av kunstens grenser, teikna Muhammed som hund, ikkje ein kva som helst hund, men ein rundkøyringshund, eller «rondellhund», som det heiter på svensk.»
15. ↑  «al-Qaida pekar ut Vilks som terrormål». *Dagens Nyheter*. 2. mars 2013.
16. ↑  «Vilks' Muhammed-tegning publiseres i flere aviser». *www.vg.no*. 10. mars 2010. Besøkt 3. oktober 2021.
17. ↑  Olsson, Svein Vestrum (14. februar 2015). «Skyteangrep mot ytringsfrihetsmøte i København». *NRK*. Besøkt 3. oktober 2021.
18. ↑  «Konstnären Lars Vilks död i svår trafikolycka». *DN.SE* **(svensk)**. 3. oktober 2021. Besøkt 3. oktober 2021.
19. ↑   .  Manglende eller tom `|tittel=` (hjelp)
20. ↑  «Konstnären Lars Vilks och två poliser döda i trafikolycka». *Expressen*. Besøkt 3. oktober 2021.

Eksterne lenker
---------------

* (en) Lars Vilks – kategori av bilder, video eller lyd på Commons Rediger på Wikidata
* (en) Lars Vilks på Internet Movie Database Rediger på Wikidata

|  |  |
| --- | --- |
| Oppslagsverk/autoritetsdata | Store norske leksikon **·** Prabook **·** Nationalencyklopedin **·** BIBSYS **·** Geni **·** VIAF **·** GND **·** LCCN **·** ISNI **·** BNF **·** BNF (data) **·** LIBRIS **·** SUDOC **·** ULAN **·** NDL **·** NKC
 |